Държавен вестник, бр. 96, 2012 г., стр. 133

БРОЙ  96	
Д Ъ Р Ж А В Е Н  В Е С Т Н И К 	
СТР.  133  
Анализът на представените данни показва, че 
в динамиката на разходите за оперативна дейност 
на ВиК дружествата през периода 2007 – 2009 г. 
се наблюдава непрекъснат растеж, но темпът на 
нарастване е различен при различните по големина 
оператори, както следва: 
– Малки ВиК дружества: най-слабо увеличение 
на общите разходи в сравнение с останалите по 
големина дружества. Причината е намалението на 
разходите за материали и външни услуги и сла­
бото увеличение на разходите за персонала. При 
тези дружества обаче се наблюдава най-голямото 
увеличение на разходите за амортизации, което 
корелира с направените инвестиции в дълготрай­
ни материални активи. „Другите разходи“ също 
нарастват значително през 2008 г. и 2009 г. спрямо 
2007 г. Структурата на тези разходи е разнородна 
и може да включва: командировъчни разходи, 
представителни разходи, ваучери, такси (вкл. 
такси по Закона за водите), отписани вземания 
от продажби (несъбираеми неплатени сметки за 
вода) и др. 
– Средни ВиК дружества: увеличението на 
общите разходи е сходно със средните темпове 
за страната. Разходите за персонала имат най-
голям дял в структурата на общите разходи, като 
този дял е най-висок в сравнение с останалите по 
големина дружества. Разходите за външни услуги 
формират дял около 13 – 16 % и имат най-висок 
темп на увеличение през 2008 г. и 2009 г. Вероятно 
причината е липсата на достатъчно капацитет за 
изпълнението на част от дейностите, които могат 
да включват ремонти, вкл. на улици след аварии, 
застраховки, комуникации, охрана и др.
– При големите дружества общите разходи 
нарастват по-плавно в сравнение със средните 
темпове за страната. Най-голям дял имат разходите 
за материали, но техният темп на увеличение на­
малява. Подобно на ситуацията при средните ВиК 
дружества разходите за външни услуги нарастват 
най-бързо в сравнение с останалите групи разходи. 
– При много големите ВиК дружества увели­
чението на общите разходи за оперативна дейност 
е най-високо, особено през 2009 г. Причината е 
отчитането на разходи за строителство на стойност 
44 млн. лв. от Софийска вода АД през 2009 г. в гру­
пата „други разходи“ или увеличение на стойността 
на тези разходи с почти четири пъти. Разходите 
за персонала и разходите за материали формират 
най-високи дялове в структурата на общите раз­
ходи, но в същото време разходите за персонала 
нарастват най-слабо в периода 2007 – 2009 г., а 
разходите за материали намаляват. Разходите за 
амортизации и разходите за външни услуги се 
увеличават с най-бързи темпове след „другите раз­
ходи“. В първия случай тази тенденция е логична, 
като се имат предвид направените инвестиции от 
дружествата. Във втория обаче, увеличаващото се 
възлагане на дейности на външни изпълнители е 
по-скоро изненадващо с оглед на факта, че тези 
дружества разполагат с най-много и разнообразна 
техника за извършването на различни дейности, 
а това в известна степен оскъпява допълнително 
предоставяните услуги на потребителите. Трябва 
специално тук да се направи разграничение между 
необходимите и стойностно обосновани разходи и 
такива, направени с друга цел. Невинаги аутсор­
сването на дейности е с негативен резултат върху 
дейността. С малки изключения външните услуги 
при големите дружества са свързани с дейности, 
които по закон не биха могли да се извършват от 
персонала на дружеството (одит, строителен над­
зор и други) и колкото е по-голямо дружеството 
и по-широк е обхватът на дейността му, толкова 
е по-скъпа съответната услуга.
Представянето на общите разходи на ВиК дру­
жествата на един жител, обслужван от оператора, 
е друг аспект на анализа (вж. Таблица 3.42). 
Таблица 3.42. Разходи на ВиК дружествата на 
1 обслужван жител (лв.)
2007 г. 2008 г. 2009 г.
Малки ВиК 
дружества (17)
49,61
55,35
56,09
Средни ВиК 
дружества (15)
52,66
60,14
64,01
Големи ВиК 
дружества (13)
55,06
62,67
65,91
Много големи ВиК 
дружества (11)
62,77
67,73
86,50
Общо ВиК 
дружества (56)
59,29
65,25
77,81
Интерпретирането на получените резултати 
показва, че малките дружества имат най-голяма 
ефективност при предоставянето на ВиК услугите, 
измерена чрез разходи на един обслужван жител. 
Те имат най-добри стойности на този показател 
за всички години от анализирания период, а през 
2009 г. се наблюдава дори намаление спрямо 2008 г. 
Тъй като разходите рефлектират върху цените 
на ВиК услугите, то тези дружества имат най-
ниските цени в страната. Получените резултати 
показват, че вместо да реализират икономии от 
мащаба и оттам с увеличаването на големината 
на дружествата да се увеличава тяхната ефек­
тивност, се наблюдава точно обратната тенден­
ция. Изводът е повлиян от факта, че малките 
дружества, в основната си част, доставят водата 
до своите потребители на гравитачен принцип, 
поддържат по-малко персонал, защото оперират 
на по-малка територия – най-често град с няколко 
прилежащи села, и нямат енергоемки и скъпи 
за поддържане съоръжения – помпени станции, 
ПСОВ и ПСПВ. За разлика от тях по-големите 
дружества, с изключение на Софийска вода АД, 
оперират на значителни територии, където не­
рядко се налага да се поддържат териториални 
звена с почти цялата техническо-производствена 
структура и съответните машини и съоръжения. 
Поддържането и експлоатацията на пречиствател­
ни и помпени станции допълнително повишава 
разхода на единица в тези дружества. Тук отново 
изключение прави Софийска вода АД, която 
наистина генерира икономии от мащаба. При 
нея непрекъснато се отчита ръст на оператив­
ния доход, и то изпреварващо спрямо ръста на 
потреблението, като негативните тенденции във 
финансовия резултат са основно вследствие ръста 
на финансовите разходи и най-вече на ръста на 
разходите за лихви по подчинения заем.